cyanic-selkie/wikianc huggingface dataset:
Υδροφθορικό οξύ
Το υδροφθορικό οξύ είναι ένα πολύ διαβρωτικό οξύ, ικανό να διαβρώσει πολλά υλικά, ιδιαίτερα οξείδια. Η ικανότητά του να διαλύει το γυαλί ήταν γνωστή από τον 17ο αιώνα, πριν ακόμη ο Καρλ Γουΐλχελμ Σχηλ (Carl Wilhelm Scheele) το παρασκευάσει σε μεγάλες ποσότητες το 1771. Εξαιτίας της μεγάλης του δραστικότητας ενάντι του γυαλιού, και την μέτρια δραστικότητά του έναντι πολλών μετάλλων, το υδροφθορικό οξύ συνήθως αποθηκεύεται σε πλαστικά δοχεία (παρόλο που το τεφλόν είναι ελαφρά διαπερατό από αυτό).
Το υδροφθόριο είναι ένα ισχυρό δηλητήριο, και πιθανώς μεταλλαξιογόνο, που μπορεί να προκαλέσει άμμεση και μόνινη βλάβη στους πνεύμονες και στις κόρες των ματιών. Το υδροφθορικό οξύ είναι ένα δηλητήριο επαφής, με δυναμικό για βαθιά, αρχικά ανώδυνα χημικά εγκαύματα, θανατώνοντας τους ιστούς, με τους οποίους έρχεται σε επαφή. Επίσης, με την ανάμιξή του στο μεταβολισμό ασβεστίου του σώματος, το πυκνό υδροφθορικό οξύ μπορεί να προκαλέσει συστημική τοξικότητα και τελικά καρδιακή ανακοπή και θάνατο, μετά από επαφή τουλάχιστον με μια (σχετικά μικρή) επιφάνεια 160 τετραγωνικών εκατοστόμετρων δέρματος.
Παραγωγή
Το υδροφθορικό οξύ παράγεται βιομηχανικά με επίδραση πυκνού θειικού οξέος σε ορυκτό φθορίτη (φθοριούχο ασβέστιο, CaF2). Όταν συνδυάζονται οι δυο παραπάνω ουσίες στους 200-265°C, αντιδρούν παράγοντας υδροφθόριο και θειικό ασβέστιο, σύμφωνα με την ακόλουθη χημική εξίσωση:
Παρόλο που ο φθορίτης είναι μια κατάλληλη πρώτη ύλη, καθώς και μια κύρια πηγή της παγκόσμιας παραγωγής υδροφθορίου, παράγοντας έτσι περίπου 20.000 τόννους υδροφθορίου ετησίως, το υδροφθορικό οξύ επίσης ως ένα παραπροϊόν της παραγωγής φωσφορικού οξέος, που με τη σειρά του παράγεται από ορυκτό απατίτη. Οι πηγές απατίτη τυπικά περιέχουν λίγες μονάδες τοις εκατό φθοραπατίτη, το οποίο μετά από «πέψη» με θειικό οξύ εκλύει αέριο ρεύμα που περιέχει διοξείδιο του θείου (από το θειικό οξύ), υδρατμούς, υδροφθόριο καθώς και σωματίδια προσμίξεων. Μετά από το διαχωρισμό τους από τις στερεές προσμίξεις, τα αέρια επιδρούνται με θειικό οξύ και ατμίζον θειικό οξύ για παραγωγή άνυδρου υδροφθορίου. Εξαιτίας της διαβρωτικής φύσης του υδροφθορίου, η παραγωγή του συνδυάζεται με τη διάβρωση πυριτιούχων υλικών, οπότε με τον παραπάνω τρόπο συμπαράγονται σημαντικές ποσότητες φθοροπυριτικού οξέος.
Οξύτητα
Το υδροφθορικό οξύ ταξινομείται στα ασθενή οξέα, γιατί έχει χαμηλή σταθερά διάστασης (Ka = 7,08·10-4), σε σύγκριση με τα ισχυρά οξέα. Το υδροφθόριο ιονίζεται αν διαλυθεί σε νερό, παρόμοια με τα υπόλοιπα συνηθισμένα οξέα :
Το υδροφθορικό οξύ είναι το μόνο υδραλογονικό οξύ που δεν θεωρείται ένα ισχυρό οξύ, δηλαδή το υδροφθορικό οξύ δεν διίσταται (σχεδόν) πλήρως αν διαλυθεί σε νερό, όπως συμβαίνει με τα ισχυρά οξέα.
Όταν όμως η συγκέντρωση του υδροφθορίου φθάσει το 100%, η οξύτητα αυξάνεται πλέον δραμαντικά, γιατί αλλάζει η υφιστάμενη χημική ισορροπία:
Τα υδροδιφθοριούχα ανιόντα (HF2- ή FHF-) σταθεροποιούνται με έναν πολύ ισχυρό δεσμό υδρογόνου μεταξύ ατόμων υδρογόνου και φθορίου γειτονικών μορίων.
Απόπειρα ηλεκτρόλυσης
Όταν ηλεκτρολύεται υδροφθορικό οξύ, η ημιαντίδραση στην κάθοδο είναι:
Στην άνοδο θα αναμένονταν οι ακόλουθες ημιαντιδράσεις:
Όμως, η τελευταία ημιαντίδραση έχει το μεγαλύτερο αρνητικό δυναμικό οξειδοαναγωγής, γιατί το φθόριο (F2) είναι το ισχυρότερο οξειδωτικό. Επομένως για να παραχθεί απαιτεί το μέγιστο δυναμικό και άρα και τη μέγιστη ενέργεια. Επομένως πραγματοποιείται κυρίως η δεύτερη αναφερόμενη ημιαντίδραση. Επομένως, τελικά, η ολική χημική εξίσωση της απόπειρας ηλεκρόλυσης υδροφθορικού οξέος αντιστοιχεί στην ακόλουθη χημική εξίσωση ηλεκτρόλυσης νερού:
Διύλιση πετρελαίου
Σε μια κανονική διεργασία διύλισης πετρελαίου που είναι γνωστή ως αλκυλίωση, το μεθυλοπροπάνιο αλκυλιώνεται με χαμηλού μοριακού βάρους αλκένια (κυρίως ένα μίγμα προπενίου και βουτενίου), με την παρουσία ενός ισχυρού όξινου καταλύτη που παράγεται από υδροφθορικό οξύ. Ο καταλύτης πρωτονιώνει τα αλκένια, παράγοντας καρβωνιόντα, τα οποία αλκυλιώνουν το μεθυλοπροπάνιο. Η αντίδραση διεξάγεται σε ήπιες θερμοκρασίες (0 - 30°C) χαμηλές πιέσεις (1 atm - 10 atm), σε μια αντίδραση δύο φάσεων. Η αλκυλίωση με υδροφθορικό οξύ παρουσιάζει τα εξής πλεονεκτήματα:
Παραγωγή οργανοφθοριούχων ενώσεων
Η κύρια χρήση του υδροφθορικού οξέος είναι στην οργανοφθοριακή χημεία. Πολλές οργανοφθοριακές ενώσεις παράγονται χρησιμοποιώντας αέριο υδροφθόριο ή υδροφθορικό οξύ ως φθοριούχα πηγή. Οι ενώσεις αυτές περιλαμβάνουν το τεφλόν, άλλα φθοροπολυμερή, όπως το πολυβινυλοφθορίδιο (PVF), φθοράνθρακες, και ψυκτικά υγρά όπως τα φρεόν.
Καθαριστικός παράγων - Χάραξη γυαλιού
Η ικανότητα του υδροφθορικού οξέος να διαλύει τα οξείδια των μετάλλων αποτελεί τη βάση πολλών εφαρμογών. Απομακρύνει τις επιφανειακές σκουριές από το ανοξείδωτο ατσάλι και από το πυρίτιο στη βιομηχανία των ημιαγωγών. Αραιό διάλυμα χρησιμοποιείται για οικιακή χρήση στην απομάκρυνση λεκέδων από σκουριά αλλά και ως συστατικό στα προϊόντα καθαρισμού των μεταλλικών εξαρτημάτων των οχημάτων.
Το υδροφθορικό οξύ χρησιμοποιείται στη χαρακτική του γυαλιού επειδή αντιδρά με το οξείδιο του πυριτίου παράγοντας αέρια ή υδατοδιαλυτά φθοριούχα άλατα του πυριτίου :
Άλλες εξειδικευμένες χρήσεις
Το υδροφθορικό οξύ χρησιμοποιείται για τη διάλυση δειγμάτων πετρωμάτων (συνήθως σε σκόνη) πριν τη χημική ανάλυσή τους.
Επίσης χρησιμοποιείται για την απομόνωση οργανικών απολιθωμάτων από πυριτικά πετρώματα.
Τοξικότητα - Προφυλάξεις κατά τη χρήση - Αποθήκευση
left|80px left|80px Το υδροφθορικό οξύ είναι πολύ τοξικό και μπορεί να αποβεί θανατηφόρο σε περίπτωση εισπνοής ή κατάποσης. Η εισπνοή 50-100 ppm HF στον αέρα για 30-60 λεπτά μπορεί να είναι θανατηφόρος. Είναι πιθανώς μεταλλαξιογόνο.
Κατά τη χρήση υδροφθορικού οξέος είναι απαραίτητη η χρήση γαντιών (τα οποία όμως δεν παρέχουν επαρκή προστασία), μάσκας προσώπου ή γυαλιών ασφαλείας και ποδιάς.
Το υδροφθορικό οξύ δεν πρέπει σε καμία περίπτωση να αναμιγνύεται με αμμωνία ή με εμπορικά προϊόντα που περιέχουν αμμωνία διότι η αντίδραση συνοδεύεται από έκρηξη.
Λόγω της υψηλής δραστικότητας του προς το γυαλί, το υδροφθορικό οξύ πρέπει να αποθηκεύεται (σε μικρές ποσότητες) σε δοχεία από κερί, πολυαιθυλένιο ή teflon. Το πολυαιθυλένιο δεν προσβάλλεται από υδροφθορικό οξύ 40 % μέχρι τους 100 °C. Το teflon είναι το πλέον ανθεκτικό. Αντέχει οξύ περιεκτικότητας 40 % μέχρι τους 250 °C. Απρόσβλητα είναι και τα σκεύη από λευκόχρυσο, χρυσό και παλλάδιο για περιεκτικότητες οξέος 40 % και μέχρι το σημείο βρασμού του.
Αναφορές και σημειώσεις
Κατηγορία:Ανόργανα οξέα Κατηγορία:Ανόργανες ενώσεις φθορίου
Πολωνικό Λαϊκό Κόμμα
Το Πολωνικό Λαϊκό Κόμμα (πολ. Polskie Stronnictwo Ludowe) είναι ένα πολωνικό χριστιανοδημοκρατικό πολιτικό κόμμα. Συμμετέχει αυτή τη στιγμή στην κυβέρνηση της χώρας μαζί με την Πολιτική Πλατφόρμα.
Το κόμμα ιδρύθηκε το 1990. Αρχικά, το Πολωνικό Λαϊκό Κόμμα ήταν ένα αριστερό πολιτικό κόμμα και σχημάτισε κυβέρνηση συνασπισμού μαζί με την Δημοκρατική Αριστερή Συμμαχία αφότου το κόμμα κέρδισε 132 από τις συνολικά 460 έδρες της Σέιμ στις εκλογές του 1993, με τον αρχηγό του Βάλντεμαρ Παβλάκ να γίνεται πρωθυπουργός της χώρας μέχρι το 1995. Στις εκλογές του 1997, όμως, το κόμμα έπεσε στις 27 έδρες και, προς το τέλος της δεκαετίας του 1990, μετακινήθηκε περισσότερο προς το κέντρο. Το 2001, το κόμμα σχημάτισε εκ νέου κυβέρνηση συνεργασίας με την Δημοκρατική Αριστερή Συμμαχία, αποσύρθηκε, όμως, από αυτή το 2003. Μετά τις εκλογές του 2007, το κόμμα σχημάτισε κυβέρνηση συνεργασίας με την Πολιτική Πλατφόρμα.
Παραπομπές
Κατηγορία:Πολωνικά πολιτικά κόμματα Κατηγορία:Συντηρητικά κόμματα Κατηγορία:Χριστιανοδημοκρατικά κόμματα Κατηγορία:Αγροτικά κόμματα
Νιου Ίνγκλαντ Ρεβολούσιον
Η Νιου Ίνγκλαντ Ρεβολούσιον είναι επαγγελματική, ποδοσφαιρική ομάδα από την πόλη Φόξμπορο η οποία συμμετέχει στην Μέιτζορ Λιγκ Σόκερ. Είναι μια από τις 10 ομάδες που συμμετέχουν στο πρωτάθλημα από την ίδρυση του. Ιδρύθηκε το 1995. Έδρα της ομάδας είναι το Gillette Stadium, χωρητικότητας 68.756 θεατών.
Εξωτερικοί σύνδεσμοι
Κατηγορία:Νιου Ίνγκλαντ Ρεβολούσιον Κατηγορία:Ιδρύσεις ποδοσφαιρικών ομάδων το 1995
Σελκέτ
Η Σελκέτ (ή Σερκέτ, και στα ελληνικά Σέλκις) είναι η θεά της Αιγυπτιακής μυθολογίας για τη θεραπεία των δηλητηριωδών τσιμπημάτων, ενώ αρχικά υπήρξε η θεοποίηση του σκορπιού.
Το τσίμπημα του σκορπιού οδηγεί σε παράλυση, και το όνομα της Σελκέτ το υποδηλώνει αυτό, καθώς σημαίνει "(αυτή που) σφίγγει το λαιμό", μπορεί όμως να διαβαστεί και ως "(αυτή που) κάνει το λαιμό να αναπνέει", και έτσι είναι αυτή που τιμωρεί με το τσίμπημα τους ανίερους, αλλά και αυτή που μπορεί να θεραπεύσει το τσίμπημα του σκορπιού και άλλα δηλητήρια, όπως από τσίμπημα φιδιού.
Στην τέχνη της Αρχαίας Αιγύπτου η Σελκέτ απεικονίζεται είτε σαν σκορπιός (σύμβολο που απαντάται σε τεχνουργήματα του πρώιμου πολιτισμού, όπως κατά την Προδυναστική Περίοδο), είτε σαν γυναίκα με ένα σκορπιό στο κεφάλι της. Παρόλο που απ' ό, τι φαίνεται η Σελκέτ δεν είχε ναούς αφιερωμένους σ' αυτήν, είχε έναν μεγάλο αριθμό ιερέων σε πολλές κοινότητες.
Το πιο επικίνδυνο είδος σκορπιού, το τσίμπημα του οποίου μπορεί να είναι θανατηφόρο, απαντάται στη Βόρεια Αφρική, και έτσι η Σελκέτ θεωρούνταν ιδιαίτερα σημαντική θεά, και κάποιες φορές θεωρούνταν από τους Φαραώ ως προστάτιδα θεά τους. Η στενή σχέση της με τους πρώτους Φαραώ υποδηλώνει ότι ήταν όντως προστάτης τους, με δύο από αυτούς να ονομάζονται Σκορπιός Α' και Β').
Ως προστάτιδα θεά εναντίον τον δηλητηρίων και των τσιμπημάτων φιδιών, η Σελκέτ συχνά θεωρείται ότι προστάτευε τους θεούς από τον Άπωφι (Άπωφις ή Άποφις, Απέπ), δαίμονα-φίδι, και κάποιες φορές απεικονίζεται να φυλάει τον Άπωφι αφού έχει πιαστεί.
Καθώς πολλά από τα ιοβόλα ζώα στην Αίγυπτο μπορεί να είναι θανατηφόρα, η Σελκέτ επίσης θεωρούνταν ως προστάτιδα των νεκρών, έχοντας ιδιαίτερη σχέση με δηλητήρια και υγρά που προκαλούν σκλήρυνση. Ήταν η προστάτιδα των σκηνών όπου εργάζονταν οι ταριχευτές και του κανωπικού αγγείου -του αγγείου όπου τοποθετούνταν εσωτερικά όργανα των ταριχευόμενων- που είχε σχέση με τα δηλητήρια, αυτό στο οποίο τοποθετούνταν τα σπλάγχνα (έντερα), ο φύλακας του οποίου θεοποιήθηκε αργότερα ως ο Κεμπεχσενούφ, ένας από τους Τέσσερεις γιους του Ώρου. Η Σελκέτ ήταν προστάτιδα του φύλακα αυτού και συσχετίστηκε σε μεγάλο βαθμό με την Aset (Ίσις), την Nebet Het (Νέφθυς), και την Νηίθ, προστάτιδες των φυλάκων των άλλων τριών αγγείων. Τελικά, καθώς το Αιγυπτιακό Πάνθεον εξελίχθηκε για χιλιάδες χρόνια και συγχώνευσε διαφορετικές θεότητες σε λιγότερες, η Σελκέτ άρχισε να ταυτίζεται με την Ίσιδα, μοιραζόμενη απεικονίσεις και καταβολή, ώσπου τελικά κατέληξε να θεωρείται απλώς μια "έκφανση" της Ίσιδας, η λατρεία της οποίας είχε γίνει κυρίαρχη.
Παραπομπές
Κατηγορία:Θεότητες της αιγυπτιακής μυθολογίας Κατηγορία:Θεότητες της υγείας Κατηγορία:Θεότητες του θανάτου
Διοργανώσεις Ε.Π.Σ. Μακεδονίας 2011–12
Το πρωτάθλημα Ε.Π.Σ. Μακεδονίας περιόδου 2011-12 διοργανώθηκε σε τέσσερις κατηγορίες, την Α1' Ερασιτεχνική (σε δυο υποόμιλους των 10 ομάδων έκαστος, με προκριματική και τελική φάση), την Α' Ερασιτεχνική (σε 4 ομίλους των 12-13 ομάδων), τη Β' Ερασιτεχνική (σε 6 ομίλους των 12-15 ομάδων) και τη Γ' Ερασιτεχνική(σε 4 ομίλους των 11 ομάδων).
Α1 Κατηγορία
Η Α1 Κατηγορία χωρίστηκε σε δύο υποομίλους των 10 ομάδων. Μετά την λήξη των αγώνων των υποομίλων, οι πρώτες πέντε (5) από τον κάθε όμιλο, σχημάτισαν τον όμιλο του Προβιβασμού και οι πέντε (5) τελευταίες, αυτόν του Υποβιβασμού. Οι δύο νέοι όμιλοι (Προβιβασμού και Υποβιβασμού), ξεκίνησαν από μηδενική βάση (δεν μεταφέρθηκαν οι κερδισμένοι βαθμοί από την προηγούμενη φάση) αλλά οι ομάδες που είχαν παίξει μεταξύ τους στην πρώτη φάση δεν ξαναπαίξαν αντίπαλοι και αντιμετώπισαν μόνο αντιπάλους από τον άλλο υποόμιλο.
1ος Υποόμιλος
Στον πρώτο υποόμιλο πήραν μέρος οι εξής ομάδες: Ηρακλής Αμπελοκήπων, Εθνικός Μαλγάρων, Μακεδονικός Λητής, Ελλήσποντος Κριθιάς, Θερμαϊκός Θέρμης, ΠΑΟ Κουφαλίων, Παύλος Μελάς, ΑΟΚ Αγίου Αθανασίου, Αναγέννηση Χαλκηδόνας και Ιωνικός. Μετά και το τέλος των 18 αγώνων ο Ηρακλής Αμπελοκήπων κατέλαβε την πρώτη θέση με 44 βαθμούς, δεύτερος ήρθε ο Εθνικός Μαλγάρων με 42, ενώ οι υπόλοιπες τρεις ομάδες που τους ακολουθήσαν στον όμιλο του Προβιβασμού ήταν: ο Μακεδονικός Λητής, ο Ελλήσποντος Κριθιάς και ο Θερμαϊκός Θέρμης.
2ος Υποόμιλος
Στον δεύτερο υποόμιλο πήραν μέρος οι εξής ομάδες: Ένωση Συκεών, ΓΣ Ηλιούπολη, ΠΑΟΝΕ, ΠΟ Μαλακοπής, Ελευθεριακός, ΠΑΟ Διοικητηρίου, Εθνικός Πυλαίας, Νίκη Ευκαρπίας, ΑΣ Νεάπολη, ΑΕ Κρήνης. Η Ένωση Συκεών με 47 βαθμούς κατετάγη πρώτη, ενώ με 10 λιγότερους η ΓΣ Ηλιούπολη και ΠΑΟΝΕ, μοιράστηκαν την δεύτερη θέση. ΠΟ Μαλακοπής και Ελευθεριακός ήταν οι άλλες δύο που τους ακολουθήσαν στην βαθμολογία.
Αγώνες Πλεϊ Οφ
Οι υπόλοιπες ομάδες που κατέλαβαν τις θέσεις από δύο (2) εώς έξι (6), πήραν μέρος σε αγώνες μπαράζ, για να βρεθεί ποια ομάδα θα ακολουθούσε τον Ηρακλή στο Ειδικό ερασιτεχνικό πρωτάθλημα ποδοσφαίρου, για την διεκδίκηση της ανόδου τους στη Δ΄Εθνική, όπως ίσχυσε την χρονιά 2011-12, σε αντίθεση με ότι συνέβαινε τα προηγούμενα έτη.
Ο Εθνικός Μαλγάρων που είχε έρθει δεύτερος θα περίμενε πρώτα να ολοκληρωθούν τα ζευγάρια των υπολοίπων ομάδων, για να παίξει στον τελικό των μπαράζ. Η τρίτη, Ένωση Συκεών θα παίξει με τον έκτο, Μακεδονικό Λητής και ο τέταρτος, Θερμαϊκός με τον πέμπτο, ΠΑΟΝΕ. Μακεδονικός και Θερμαϊκός θα κερδίσουν τους αγώνες της πρώτης φάσης και θα αναμετρηθούν μεταξύ τους, όπου ο Θερμαϊκός θα κερδίσει το εισιτήριο για τον τελικό.
Εκεί ο Εθνικός Μαλγάρων θα κερδίσει στα πέναλτυ με 5-4 και θα κληρωθεί να αγωνιστεί στον τρίτο όμιλο για τα μπαράζ της Δ' Εθνικής. Ο Ηρακλής θα παίξει τελικά στον δεύτερο όμιλο των μπαράζ (για την Δελτα).
Αποτελέσματα
Α' Φάση Β' Φάση Τελικός
Όμιλος Υποβιβασμού
Στον όμιλο Αποφυγής του Υποβιβασμού, τα πράγματα ήταν πιο περίπλοκα. Η ομάδα που θα ερχόταν πρώτη θα παρέμεινε στην Α1 χωρίς άλλους αγώνες. Οι δύο τελευταίοι θα υποβιβαζόταν στη πιο κάτω κατηγορία και οι ομάδες από την δεύτερη θέση εώς την επτά, θα έπαιζαν σε ζευγάρια αναμεταξύ τους (ο δεύτερος με τον έβδομο, ο τρίτος με τον έκτο και ο τέταρτος με τον πέμπτο), στην έδρα της ομάδας που τελείωσε πιο ψηλά. Εάν οι γηπεδούχοι κερδίζαν τότε οι ηττημένοι θα πέφταν κατηγορία. Αν κάποια ομάδα από τους φιλοξενούμενους κέρδιζε (μετά από παράταση και πέναλτυ), τότε θα υπήρχε και δεύτερος αγώνας μεταξύ των δύο ομάδων, σε ουδέτερο γήπεδο.
Αγώνες Πλεϊ Άουτ
Ο ΠΑΟ Κουφαλίων ήταν η ομάδα που κέρδισε τον όμιλο και εξασφάλισε την παραμονή του χωρίς περαιτέρω αγώνες. Ο Ιωνικός, η Νίκη Ευκαρπίας και η ΑΕ Κρήνης από την άλλη, ήταν οι ομάδες που τερμάτισαν στις τρεις τελευταίες θέσεις και αποχώρησαν πρώτες προς την Α' Κατηγορία. Στους αγώνες που επακολούθησαν είχαμε: τον (δεύτερο) ΠΑΟΔ να κερδίζει τον (έβδομο) ΑΟΚ Αγιού Αθανασίου, τον (τρίτο) Παύλο Μελά να χάνει από την (έκτη) ΑΣ Νεάπολη και τον (τέταρτο) Εθνικό Πυλαίας να κερδίζει στα πέναλτυ την (πέμπτη) Αναγέννηση Χαλκηδόνας. Στον επαναληπτικό του Παύλου Μελά με την Νεάπολη, ο σύλλογος της Νεάπολης θα κερδίσει με 1-0 και θα παραμείνει στη κατηγορία.
Α Κατηγορία
Στην Α' Κατηγορία πήραν μέρος συνολικά 51 ομάδες, οι οποίες χωριστήκαν σε τέσσερις (4) ομίλους. Στον πρώτο όμιλο είχαμε 12 ομάδες και στους άλλους τρεις από 13. Οι πρωταθλητές των ομίλων (Διγενής Μονολόφου, Αστέρας Ραιδεστού, Μαραθώνας και ΑΠΕ Λαγκαδά), κερδίσαν την άνοδο τους στην Α1 Κατηγορία, χωρίς άλλο αγώνα. Οι δευτεραθλήτριες ομάδες των ομίλων, όπως και οι ομάδες που καταλάβαν τις θέσεις από τρία (3) εώς έξι (6), πήραν μέρος στους αγώνες Πλεϊ Οφ, για την κατάκτηση των υπολοίπων δύο θέσεων που θα αντιστοιχούσαν σε άνοδο στην πιο πάνω κατηγορία.
Η έκτη και η πέμπτη ομάδα, θα αγωνιζόταν εκτός έδρας με την τρίτη και τέταρτη αντίστοιχα. Οι νικητές των δύο αυτων αναμετρήσεων θα παίζαν αντίπαλοι, στην έδρα της ομάδας που είχε τελειώσει το πρωτάθλημα υψηλότερα. Ο νικήτης και αυτής της συνάντησης, θα αντιμετώπιζε εκτός έδρας την δευτεραθλήτρια ομάδα του ομίλου. Μετά το πέρας και αυτών των συναντήσεων, οι νικητές των Πλεϊ Οφ του κάθε ομίλου (4 στον αριθμό), θα δημιουργούσαν δύο ζευγάρια, όπου σε μονό αγώνα θα αναδεικνυόταν και οι δύο τελευταίες ομάδες που θα κερδίζαν την άνοδο στην Α1.
Ο υποβιβασμός στην Β' Κατηγορία είχε ως εξής: Η τελευταία ομάδα του κάθε ομίλου θα έπεφτε κατηγορία, ενώ για τις δύο ομάδες πιο πάνω από αυτήν θα υπήρχε η διαδικασία των Πλεϊ Αουτ. Η πρότελευταία ομάδα, θα διεκδικούσε την παραμονή της παίζοντας εκτός έδρας με την ομάδα που είχε καταλάβει μία θέση πιο πάνω από αυτήν. Εάν έχανε τον αγώνα, τότε θα υποβιβαζόταν κατευθείαν. Αν κέρδιζε, τότε θα είχαμε επαναληπτικό αγώνα σε ουδέτερη έδρα, με τον ηττημένο να υποβιβάζεται.
Α1 Όμιλος
Στον πρώτο όμιλο της Α' Κατηγορίας πήραν μέρος οι εξής ομάδες. Διγενής Μονολόφου, Ομόνοια Σίνδου, Αίας Ευόσμου, Αστέρας Αμπελοκήπων, Σμυρναϊκός Βαθύλακκου, Βορράς Αμπελοκήπων, Μακεδονικός Γέφυρας, ΑΕ Αμπελοκήπων, Μ.Αλέξανδρος Καλοχωρίου, Αναγέννηση 2005, Ομόνοια Σταυρούπολης και Ταύροι Ελ.Κορδελιου.
Το Πρωτάθλημα μετά από μία συναρπαστική μάχη το κέρδισε η ομάδα από το Μονόλοφο, ένα χωριό 370 κατοίκων, με διαφορά ενός βαθμού από την δεύτερη Ομόνοια Σίνδου. Στην τελευταία θέση, ήρθε η ομάδα των Ταύρων Ελ.Κερδελιού και υποβιβάστηκε στη Β' Κατηγορια.
Αγώνες Πλεϊ Οφ
Στους αγώνες πλεϊ οφ, δεν υπήρξαν εκπλήξεις και οι ομάδες οι οποίες είχαν καταλάβει υψηλότερη θέση, κερδίσαν στους αγώνες που έπαιξαν. Ο τρίτος Αίας Ευόσμου κέρδισε τον έκτο Βορρά Αμπελοκήπων και ο τέταρτος Αστέρας Αμπελοκήπων, τον πέμπτο Σμυρναϊκό Βαθύλακκου. Στη δεύτερη φάση ο Αίας κέρδισε τον Αστέρα και στον τελικό του ομίλου, η δευτεραθήτρια Ομόνοια Σίνδου τον Αία.
Αποτελέσματα
Α΄ Φάση Β΄ Φάση Γ΄ Φάση
Αγώνες Πλεϊ Άουτ
Για την αποφυγή του υποβιβασμού αναμετρήθηκαν, η Αναγέννεση 2005, που είχε καταλάβει την δέκατη (10) θέση και η Ομόνοια Σταυρούπολης που είχε καταταχθεί πρότελευταία, στην ενδέκατη (11) θέση. Η Αναγέννηση κέρδισε τον πρώτο αγώνα και έτσι η ομάδα της Σταυρούπολης ακολούθησε αυτήν του Κορδελιού στη Β' Κατηγορία.
Αποτελέσματα
Α2 Ομιλος
Ο δεύτερος όμιλος, συμπεριλάμβανε τις εξής ομάδες. Αστέρας Ραιδεστού, ΑΕ Φιλύρου, Ορφέας Σουρωτής, Ακρίτες Συκεών, Ενωση Ανθ.Καρατάσου, Δόξα Αγ.Παύλου, Κανονιέρηδες, Ολυμπιακός Τερψιθέας, Μελιτέας, Κισσός Χορτιάτη, Νέα Γενεά Ασβεστοχωρίου, Φοίνικας Πολίχνης και Φλόγα Ανάληψης.
Αγώνες Πλεϊ Οφ
Στους αγώνες για την άνοδο στην Α1 κατηγορία, είχαμε τον τρίτο Ορφέα Σουρωτής να κερδίζει την έκτη Δόξα Αγίου Παύλου, ενώ στον αγώνα της τέταρτης και πέμπτης ομάδας, η Ένωση Ανθ.Καρατάσου, θα κάνει την έκπληξη και θα κερδίσει στην έδρα των Ακριτών, την ομώνυμη ομάδα και στην επόμενη φάση θα ξανακερδίσει εκτός έδρας τον Ορφέα και θα βρεθεί στον τελικό του ομίλου της. Εκεί η δεύτερη ΑΕ Φιλύρου θα αποδειχθεί καλύτερη αντίπαλος και θα κερδίσει τον αγώνα.
Α' Φάση Β' Φάση Γ' Φάση
Αγώνες Πλεϊ Άουτ
Στον αγώνα των πλεϊ άουτ, η Νέα Γενεά Ασβεστοχωρίου θα παίξει με τον πρότελευταιο, Φοίνικα Πολιχνης, και μέσω της παράτασης θα παραμείνει στην κατηγορία.
Α3 Ομιλος
Στο τρίτο όμιλο της κατηγορίας πήραν μέρος 13 ομάδες. Ο Μαραθώνας, ο Ποσειδώνας Καλαμαριάς, ο Αχιλλέας Περαίας, ο Απόλλων Κ.Σχολαρίου, ο Ποσειδώνας Μηχανιώνας, ο Ατρόμητος Πλαγιαρίου, η ΑΕ Πυλαίας, ο Αγ.Γεώργιος Ν.Κρήνης, η ΑΕ Φαλήρου, ο Κεραυνός Αγγελοχωρίου, η Νίκη Μεσημερίου και η Αναγέννηση Αγ.Ιωάννη.
Πρωταθλήτρια αναδείχθηκε η ομάδα του Μαραθώνα με έναν βαθμό περισσότερο από τους ισόβαθμους στη δεύτερη θέση, Ποσειδώνας Καλαμαριάς και Αχιλλέα Περαίας. Τελευταία ήρθε η ομάδα της Αναγέννησης Αγ.Ιωάννη, ενώ μία ακόμα διάκριση για τον τρίτο όμιλο, ήταν η συμμετοχή του Απόλλωνα Κ.Σχολαρίου στον τελικό του κυπέλλου της ΕΠΣΜ, όπου θα ηττηθεί από τον Ολυμπιακό Κυμίνων.
Αγώνες Πλεϊ Οφ
Στον τρίτο όμιλο, όπως και στον πρώτο, οι ομάδες που τελείωσαν σε ψηλότερη θέση, θα κερδίσουν τους αντιπάλους τους. Ο Αχιλλέας Περαίας (3ος) τον Ποσειδώνα Μηχ. (6ος) και ο Φοίνικας Καλαμαριάς (4ος) τον Απόλλωνα Κάτω Σχολαρίου (5ος), στην πρώτη φάση. Ο Αχιλλέας τον Φοίνικα στην δεύτερη και ο δευτεραθλητής Ποσειδώνας Καλαμαριάς, τον Αχιλλέα στην τρίτη.
Αγώνες Πλεϊ Άουτ
Πρώτος Αγώνας Επαναληπτικός
Α4 Ομιλος
Στον τέταρτο και τελευταίο όμιλο της Α' Κατηγοριας πήραν μέρος: Α.Π.Ε. Λαγκαδά, Μακεδονικός Ασκού, Δόξα Περιβολακίου, Κεραυνός Κολχικού, Δόξα Ασσήρου, Άρης Καβαλαρίου, Μ.Αλέξανδρος Αγ.Βασιλείου, Δόξα Αρετής, Ιάσων Αυγής, Μ.Αλέξανδρος Μελισσοχωρίου, Τρίτων Βόλβης, Ποντιακός Πολυδενδρίου και ΑΕ Αγίου Γεωργίου.
Πρωταθήτρια με δεκαπέντε βαθμούς διαφορα, ήταν η ομάδα από τον Λαγκαδά, Α.Π.Ε. Λαγκαδά, ενώ στην τελευταία θέση με μονάχα τρεις (3) βαθμούς σε 24 αγώνες, ήρθε η ομάδα του Αγίου Γεωργίου.
Αγώνες Πλεϊ Οφ
Οι αγώνες των πλεϊ οφ του ομίλου, είχαν την ίδια γεύση με αυτήν του πρώτου και του τρίτου ομίλου. Οι ομάδες ψηλότερα στη Βαθμολογία θα κερδίσουν τους αντιπάλους τους. Πρώτα, η Δόξα Περιβολακίου τον Αρη Καβαλαρίου και ο Κεραυνός Κολχικού την Δόξα Ασσήρου. Μετά η Δόξα (Περιβολακίου) τον Κολχικό και στον τελικό του ομίλου, ο δεύτερος Μακεδονικός Ασκού την Δόξα Περιβολακίου.
Αγώνες Πλεϊ Άουτ
Στα πλεϊ άουτ, ο Τρίτωνας Βόλβης θα κερδίσει στην έδρα του, τον Ποντιακό Πολυδενδρίου που είχε έρθει πρότελευταίος και θα παραμείνει στην Α' Κατηγορία.
Δ' Φάση Πλεϊ Οφ
Στην τέταρτη και τελευταία φάση των πλεϊ οφ, είχαμε τη συμμετοχή των τεσσάρων ομάδων που κερδίσαν τους αγώνες των αντίστοιχων πλεϊ οφ των ομίλων τους. Οι ομάδες αυτές ήταν: η Ομόνοια Σίνδου από τον πρώτο όμιλο, η ΑΕ Φιλύρου από τον δεύτερο, ο Ποσειδώνας Καλαμαριάς από τον τρίτο και ο Μακεδονικός Ασκού από τον τέταρτο. Η διεξαγωγή των αγώνων ήταν σχετικά απλή. Θα γινόταν κλήρωση μεταξύ των ομάδων για τη δημιουργία δύο ζευγαριών. Θα υπήρχε ένας μονός αγώνας μεταξύ των ομάδων σε ουδέτερο γήπεδο, με τους δύο νικητές να ανεβαίνουν κατηγορία. Τα ζευγάρια ήταν, Μακεδονικός Ασκού με Ομόνοια Σίνδου και ΑΕ Φιλύρου με Ποσειδώνα Καλαμαριάς. Οι νικητες Ομόνοια Σίνδου και Ποσειδώνας Καλαμαριάς, θα ήταν αυτοί που τελικά θα κερδίσουν την άνοδο τους στην Α1.
Αποτελέσματα
Βαθμολογίες Α' Κατηγορίας
(πίσω στον όμιλο)
Β' Κατηγορία
Στην Β' Κατηγορία πήραν μέρος συνολικά 80 ομάδες, οι οποίες χωριστήκαν σε έξι (6) ομίλους. Ο πρώτος, ο δεύτερος, ο τρίτος και ο έκτος όμιλος είχαν από 14 ομάδες, ενώ οι άλλοι δύο, τέταρτος και πέμπτος, από 12. Οι πρωταθλήτριες των ομίλων (ΠΑΟΚ Κυμίνων-Μαλγάρων, Ρουβίκωνας, Χελιδόνια, ΑΟ Καρδιάς, Κεραυνός Ωραιοκάστρου και ΑΕ Πολυδενδρίου), κερδίσαν την άνοδο τους στην Α' Κατηγορία απευθείας, ενώ για το δεύτερο εισιτηρίο που έδινε ο κάθε όμιλος, υπήρξαν αγώνες μπαράζ (πλεϊ οφ).
Τα Πλεϊ Οφ της Β' Κατηγορίας μοιάζαν με αυτά της Α', με την εξαίρεση ότι δεν υπήρχε Δ' Φάση. Δηλαδη, η έκτη και η πέμπτη ομάδα θα αγωνιζόταν εκτός έδρας με την τρίτη και τέταρτη αντίστοιχα. Οι νικητές των δύο αυτων αναμετρήσεων θα παίζαν αντίπαλοι, στην έδρα της ομάδας που είχε τελειώσει υψηλότερα στο πρωτάθλημα και ο νικήτης αυτής της συνάντησης, θα αντιμετώπιζε εκτός έδρας την δευτεραθλήτρια ομάδα του ομίλου.
Ο υποβιβασμός στη Γ' Κατηγορία θα είναι πανομοιότυπος με ότι ίσχυε στην Α'. Η τελευταία ομάδα του κάθε ομίλου θα έπεφτε κατηγορία, ενώ για τις δύο ομάδες πιο πάνω από αυτήν θα υπήρχε η διαδικασία των Πλεϊ Αουτ. Η πρότελευταία ομάδα, θα διεκδικούσε την παραμονή της παίζοντας εκτός έδρας με την ομάδα που είχε καταλάβει μία θέση πιο πάνω από αυτήν. Εάν έχανε τον αγώνα, τότε θα υποβιβαζόταν κατευθείαν. Αν κέρδιζε, τότε θα είχαμε επαναληπτικό αγώνα σε ουδέτερη έδρα, με τον ηττημένο να υποβιβάζεται.
Β1 Ομιλος
Στον πρώτο όμιλο πήραν μέρος οι εξής ομάδες. ΠΑΟΚ Μαλγάρων-Κυμίνων, Δόξα Πετρωτού, ΑΟ Μεσημβρίας, Μακεδόνες Γέφυρας, Δόξα Αδένδρου, Νίκη Νεοχωρούδας, Θρίαμβος Παρθενίου, Ολυμπιακός Λουδία, Αστραπή Μεσαίου, Ατρόμητος Φιλαδέλφειας, Μαγνησιακός Ιωνίας, Φίλιππος Ελεούσας, Αναγέννηση Προχώματος και Μακεδονικός Μοναστηριου.
Το πρωτάθλημα το κέρδισε ο ΠΑΟΚ Κυμίνων-Μαλγάρων με έξι βαθμούς διαφορά από την δεύτερη Δόξα Πετρωτού, ενώ στην τελευταία θέση ήρθε η ομάδα του Μακεδονικού Μοναστηρίου, η οποία και υποβιβάστηκε στη Γ' Κατηγορία.
Αγώνες Πλεϊ Οφ
Πριν αρχίσουν οι αγώνες των πλεϊ οφ, έπρεπε να δοθεί ένας αγώνας κατάταξης για τις ισόβαθμες ομάδες στην τρίτη θέση, την ΑΟ Μεσημβρίου και τους Μακεδόνες Γέφυρας. Η ομάδα της Μεσημβρίας κέρδισε τον αγώνα, οπότε και θα έπαιζε με την έκτη Νίκη Νεοχωρούδας. Η ηττηθείσα ομάδα του αγώνα κατάταξης, Μακεδόνες Γέφυρας, ως τέταρτοι πλέον έπρεπε να παίξουν με την πέμπτη Δόξα Αδένδρου. Η Νίκη Νεοχωρούδας, παρότι έκτη, θα κερδίσει τόσο τον ΑΟ Μεσημβρίας όσο και τους Μακεδόνες, οι οποίοι είχαν περάσει από τον προηγούμενο γύρο. Στον τελικό ενάντια στη Δόξα Πετρωτού, θα ηττηθεί με 1-0 στην παράταση.
Αγώνας κατάταξης Α' Φάση Β' Φάση Γ' Φάση
Αγώνες Πλεϊ Αουτ
Στον αγώνα για την παραμονή στη κατηγορία, συναντηθηκαν ο 13ος Φίλιππος Ελεούσας και η προτελευταία (14η) Αναγέννηση Προχώματος. Οι δύο ομάδες είχαν από μία νίκη στους μεταξύ τους αγώνες στο πρωτάθλημα, οι οποίες ήταν στα εκτός έδρας παιχνίδια τους. Η Αναγέννηση όσο και να ήθελε να συνεχιστεί αυτό το σερί, δεν μπόρεσε να κερδίσει τον Φίλιππο στο εκτός έδρας παιχνίδι της και υποβιβάστηκε.
Αποτελέσματα
Β2 Ομιλος
Ο δεύτερος όμιλος είχε και αυτός 14 ομάδες όπως ο πρώτος. Οι ομάδες που πήραν μέρος ήταν: Ρουβίκωνας, Ελπίδες Ηλιούπολης, Δόξα Ελπίδας, Εθνικός Μετεώρων, Ακαδημία Ποδοσφαίρου Π.Ζάχου, ΑΕ Ευόσμου, Δόξα Ελ.Κορδελιού, Ντίνος Κούης, Αστραπή Νεάπολης, Ολυμπος Δενδροποτάμου, Αστραπή Δενδροποτάμου, Εθνικός Ευόσμου, Ελπίδες Σταυρούπολης και η Θεσσαλονίκη.
Το πρωτάθλημα το κέρδισε η ομάδα του Ρουβίκωνα, ύστερα από σκληρή μάχη με την Ελπίδα Ηλιούπολης. Η τελική βαθμολογία έδειχνε έναν βαθμό διαφορά και η ομάδα από την Ηλιούπολη θα έπρεπε να ρίξει το φταίξιμο στην δική της ήττα 4 αγωνιστηκές πριν το τέλος, με 6-0 από την Ακαδ.Π.Ζάχου. Στον αντίποδα, τελευταία ήρθε η ιστορική ομάδα της Θεσσαλονίκης, η οποία δεν κατάφερε να κερδίσει κανέναν βαθμό σε ολόκληρο το πρωτάθλημα, έχοντας για αρνητικό ρεκόρ το 19-130 (τέρματα) σε 26 αγώνες.
Αγώνες Πλεϊ Οφ
Στους αγώνες πλεϊ οφ για τον δεύτερο όμιλο δεν υπήρξαν εκπλήξεις και όσες ομάδες είχαν το πλεονέκτημα έδρας (με βάση την τελική τους βαθμολογική θέση), κερδίσαν. Πρώτα, η τρίτη Δόξα Ελπίδας την έκτη Δόξα Ελ.Κορδελιού και ο τέταρτος Εθνικός Μετεώρων την πέμπτη Ακαδ.Ποδ.Π.Ζάχου. Μετά, η Δόξα Ελπίδας τον Εθνικό Μετεώρων και στο τέλος, οι Ελπίδες Ηλιούπολης τη Δόξα Ελπίδας.
Αγώνες Πλεϊ Αουτ
Στον αγώνα για τα πλεϊ άουτ, ο Εθνικός Ευόσμου θα κερδίσει στην έδρα του τις Ελπίδες Σταυρούπολης, 12ος και 13η αντίστοιχα, και θα παραμείνει στη κατηγορία.
Αποτελεσματα
Πρωταθήτές
Α1 Κατηγορία Α' Κατηγορία Β' Κατηγορία Γ' Κατηγορία
Πηγές
Επίσημη Σελίδα
Κατηγορία:Ε.Π.Σ. Μακεδονίας Κατηγορία:Εγχώρια ποδοσφαιρικά πρωταθλήματα 2011-2012
Αστραπή
thumb|right|250px|Αστραπές και κεραυνοί σε καταιγίδα. Αστραπή ονομάζεται ο τεράστιος ηλεκτρικός σπινθήρας που δημιουργείται ανάμεσα σε δύο διαφορετικά νέφη ή μεταξύ δύο διαφορετικών τμημάτων του ίδιου νέφους ή ανάμεσα σε ένα νέφος και στο έδαφος, οπότε και ειδικότερα ονομάζεται κεραυνός, αν και σύγχρονες απόψεις μετεωρολόγων και φυσικών οποιαδήποτε ηλεκτρική εκκένωση που συμβαίνει στην ατμόσφαιρα και οφείλεται σε φυσικά αίτια ονομάζεται κεραυνός, ανεξάρτητα αν η ηλεκτρική εκκένωσή τους φθάνει στο έδαφος ή όχι. Η αστραπή αποτελεί μετεωρολογικό φαινόμενο.
Η αστραπή παράγει ηλεκτρομαγνητική ακτινοβολία, από θερμότητα που παράγεται από τη γρήγορη κίνηση των ηλεκτρονίων μέχρι λάμψεις ορατού φωτός με τη μορφή ακτινοβολίας μέλανος σώματος. Η αστραπή προκαλεί τη βροντή, ένα ήχο από εξαιτίας του ωστικού κύματος που προκαλεί η απότομη διαστολή του αέρα γύρω από τον σπινθήρα. Οι αστραπές παράγονται συνήθως από καταιγίδες και άλλα έντονα καιρικά συστήματα, αλλά μπορεί να προκληθούν και από μια ηφαιστειακή έκρηξη.
Δημιουργία
Ο σπινθήρας αυτός δημιουργείται όταν η συσσώρευση στατικού ηλεκτρισμού υπερνικά τη φυσική αντίσταση που προβάλλει ο Ατμοσφαιρικός αέρας στη δίοδο ενός ηλεκτρικού ρεύματος. Όταν ο αέρας είναι ξηρός τότε η αντίσταση αυτή είναι μεγάλη. Όταν όμως περιέχει υδροσταγόνες αναπτύσσεται τάση 10 εκατομμυρίων βολτ (Volt) που προκαλεί ηλεκτρική εκκένωση, δηλαδή δίοδο ηλεκτρικού ρεύματος μέσα από τον αέρα που συνοδεύεται από μια λάμψη, την αστραπή.
Στην Αγγλία οι αστραπές συμβαίνουν κατά τα 2/3 ανάμεσα σε διαφορετικά τμήματα του ίδιου του νέφους. Στη Νότια Αφρική η αναλογία αυτή είναι 9/10.
Στη πραγματικότητα οι αστραπές μεταξύ τους, ανεξάρτητα της μορφής που παρατηρούνται διχαλωτές ή διάχυτες δεν παρουσιάζουν καμία ουσιώδη διαφορά. Η διάχυτη αστραπή είναι απλά η διάχυτη λάμψη που παρατηρείται από μια διχαλωτή αστραπή που συγκαλύπτεται από τη βροχή ή το νέφος εντός του οποίου δημιουργείται.
Ενέργεια αστραπής - Παράγωγα
thumb|Δέντρο λίγες ημέρες μετά την πτώση κεραυνού. Η Αστραπή απελευθερώνει μεγάλη ποσότητα ενέργειας της τάξεως των 1010 τζάουλ σε χρόνο λιγότερο από ένα χιλιοστό του δευτερολέπτου. Τα 3/4 της ενέργειας αυτής ξοδεύονται για τη θέρμανση του αέρα, που μεταβιβάζει το ρεύμα ως θερμοκρασία 15.000 βαθμών Κελσίου. Ο πυρακτωμένος αυτός αέρας (και όχι ο ηλεκτρισμός που τον θερμαίνει) είναι αυτό που λέγεται αστραπή. Η ξαφνική αυτή και έντονη θέρμανση κάνοντας τον αέρα να διαστέλλεται απότομα, δημιουργεί ένα κύμα κρούσης που ο ήχος του είναι η βροντή. Μια ηλεκτρική εκκένωση που συμβαίνει δίπλα ή πάνω από το σημείο ενός παρατηρητή, ακούγεται ως ένας και μοναδικός εκκωφαντικός κρότος. Όταν όμως η εκκένωση αυτή γίνει μακριά, ο ίδιος θόρυβος ακούγεται λίγο συνεχόμενος ως «μπουμπουνητό» που διαρκεί ίσως και κάποια δευτερόλεπτα και αυτό συμβαίνει διότι η βροντή ακούγεται από διάφορες αποστάσεις, καθώς ανακλάται ο ήχος από τα νέφη, το έδαφος, τις εξάρσεις του και από τα κτίρια μέσα σε μία πόλη.
Οι αστραπές είναι ο κύριος τρόπος που παράγεται το όζον στην ατμόσφαιρα το οποίο, είναι συσσωρευόμενο κυρίως σε στρώμα στο κατώτερο τμήμα της στρατόσφαιρας, το οποίο φιλτράρει την υπεριώδη ακτινοβολία.
Λαογραφία
Στην ελληνική λαϊκή παράδοση η έννοια «αστραπόβροντο» έχει προέλευση από τους αρχαίους μύθους όπου ο Δίας είναι ο κυρίαρχος των κεραυνών της αστραπής και της βροντής. Με την καθιέρωση του Χριστιανισμού πέρασε στις λαϊκές δοξασίες ότι η αστραπή είναι η φωτιά που αφήνει πίσω του το άρμα του Προφήτη Ηλία καθώς διατρέχει τον ουρανό, ενώ η βροντή το κροτάλισμα των ποδιών των αλόγων που σύρουν το άρμα του. Κατ΄ άλλη παράδοση περισσότερο νησιώτικη οι αστραπές και οι βροντές είναι οι κανονιοβολισμοί που ρίχνει ο Αρχάγγελος Μιχαήλ κατά του Σατανά. Επίσης μια άλλη δημώδης έκφραση «αστραποκαμμένος» λέγεται όχι τόσο για την αστραπή όσο για το αστροπελέκι δηλαδή τον κεραυνό. Συνηθίζεται να λέγεται είτε ως κατάρα, είτε από οίκτο σε δυστυχισμένους ανθρώπους, ορφανούς κ.λπ., π.χ. «αχ φωτιοκαμμένε ή αστραποκαμμένε», ή «φωτιά να πέσει και να σε κάψει» κ.λπ. Κυρίαρχο στοιχείο σε όλες αυτές τις παραδόσεις, δοξασίες και εκφράσεις αποτελεί το δέος που δημιουργούν τα μετεωρολογικά αυτά φαινόμενα.
Παροιμίες
Παρόμοιες όμως τέτοιες παροιμίες από μετεωρολογικές παρατηρήσεις υπήρχαν και στην αρχαιότητα.
Βιβλιογραφία
Κατηγορία:Μετεωρολογία Κατηγορία:Μετεωρολογικά φαινόμενα Κατηγορία:Εκφράσεις Κατηγορία:Ηλεκτρικά φαινόμενα
Ζουανολογία
200px|thumb|Γενέτειρα της η Ζουάνολογία: Διδασκαλική Ακαδημίας της Γκουανξί, Τμήμα Ιστορίας. Η Ζουανολογία (Κινέζικα: 壮学, Πινγίν: Zhuàngxué ) είναι η  επιστημονική μελέτη της ιστορίας και πολιτισμός των Ζουάνγκ. Ως γνωστικό πεδίο είναι τοπικός και θεματικός κλάδος ευρύτερων γνωστικών αντικειμένων όπως η αρχαία ιστορία και η aνθρωπολογία. Ο ερευνητής του συγκεκριμένου γνωστικού πεδίου ονομάζεται Ζουάνολόγος.
Εισαγωγή
Η αφθονία των ευρημάτων επιτρέπει στους Ζουάνολόγους να επιχειρήσουν μια ανασύνθεση της θρησκευτικής σκέψης, των οικονομικών συστημάτων, των λεπτομερειών του δημοσίου βίου, της αρχαίας παθολογίας και πολλών άλλων όψεων της καθημερινής ζωής.
Ιστορικό και χαρακτηριστικά
150px|thumb| ιδρυτής της η Ζουάνολογία: Χουάνγκ Ξιένφαν. Η σύγχρονη Ζουάνολογία βρίσκει τις απαρχές της στο έτος 1957, όταν ο Χουάνγκ Ξιένφαν ανήγγειλε την Ζουάνγκ ιστορικό, με τη βόηθεια της aρχαία λογοτεχνία. Με την επακόλουθη αυξανόμενη γνώση της αρχαιολογία σε Γκουανξί, η μελέτη του Ζουάνγκής πολιτισμός γνώρισε αλματώδη ανάπτυξη.
Η Ζουάνολογία συγκεκριμένα ερευνά τη γλώσσα, τη λογοτεχνία, την ιστορία, τη θρησκεία, την τέχνη, την οικονομία, τα ήθη της Ζουάνγκ και τα έθιμα αυτού του διακριτού πολιτισμού από την 7η χιλιετία π.Χ. έως το τέλος της 19ος αιώνας.
Η zουάνολογία δίνει ιδιαίτερη σημασία σε έναν ειδικό τύπο έρευνας, την επιτόπια παρατήρηση, που εμπλέκει τον ερευνητή σε άμεση, καθημερινή και μακρόχρονη σχέση με τους ανθρώπους που μελετά. Σε πολλές κινέζος επαρχίες και πόλεις είναι δυνατόν να ξεκινήσει κανείς την σπουδή της η Ζουάνολογίας σε προπτυχιακό επίπεδο, ιδιαίτερα στο Γκουανξί, στο Διδασκαλική Ακαδημίας της Γκουανξί, προσφέρεται μάθημα zουάνολογίας από το 1958. Στις Πανεπιστήμιο Εθνοτήτων του Γκουανξί και τον Πανεπιστήμιο του Γκουανξί παρόλο που υπάρχουν προπτυχιακά μαθήματα Ζουάνολογίας, το μεγαλύτερο τμήμα της έρευνας και της σοβαρής δουλειάς σε ό,τι αφορά στην Ζουάνγκ ξεκινά σε μεταπτυχιακό επίπεδο.
Εξωτερικοί σύνδεσμοι
Κατηγορία:Ασιατικές σπουδές Κατηγορία:Σινολογία Κατηγορία:Κινέζοι
Παναρέα
Η Παναρέα (ιταλ. Panarea) είναι το έβδομο μεγαλύτερο νησί των Αιολίδων νήσων. Έχει έκταση 3,4 τ. χλμ. και πληθυσμό 241 κατοίκους (2001). Πρωτεύουσα του νησιού είναι το San Pietro.
Παναρέα
Ώτος ο Αλωέως
Ο Ώτος φέρεται ως μυθικός γίγαντας της ελληνικής μυθολογίας. Μαζί με τον Εφιάλτη είναι γνωστοί και ως Αλωάδες, οι γιοί του Αλωέως. Εισήγαγαν την λατρεία των Μουσών στον Ελικώνα, και ήταν ιδρυτές της Άσηρας καθώς και άλλων πόλεων. Οι τάφοι τους κατά μια εκδοχή βρίσκονται στην Ανθηδόνα της Βοιωτίας, αλλά και κατά μια άλλη στη Νάξο, όπου τιμώνταν ως ήρωες.
Ο Ώτος και ο Εφιάλτης, έπλευσαν στο νησί που τότε ονομαζόταν Στρογγύλη, πολέμησαν και νίκησαν τους Θράκες, και μετονόμασαν το νησί, με το όνομα Δίας. Οι Θράκες έμειναν εκεί περισσότερα από 200 χρόνια οπότε και το εγκατέλειψαν λόγω ξηρασίας. Οι Κάρες διαδέχθηκαν τους Θράκες και από τον βασιλιά τους Νάξο πήρε το νησί το σημερινό του όνομα.
Κατά τον ψ-Απολλόδωρο (Βιβλιοθήκη)
Κατά τον Αριστοφάνη, στο ‘Συμπόσιον’ του Πλάτωνος, κατά την προσπάθειά τους ν’ ανέβουν στον ουρανό τους κεραυνοβόλησε ο Δίας, ο οποίος επιπλέον (κατά τον Αριστοφάνη του Συμποσίου μόνο) τους χώρησε, επειδή ήσαν κολλημένοι σε ένα σώμα με διπλά μέλη, χέρια, πόδια, και τα υπόλοιπα όργανα.
Κατηγορία:Ήρωες της ελληνικής μυθολογίας Κατηγορία:Νάξος Κατηγορία:Γίγαντες
Νιου Τζέρσεϊ Αμέρικανς (ποδόσφαιρο)
Τίτλοι
ASL Season MVP
ASL Rookie of the Year
'ASL Leading Goal Scorer
Ηλίας Ρωσίδης
Ο Ηλίας Ρωσίδης (Νέο Φάληρο, Πειραιά, 9 Φεβρουαρίου 1927 – 27 Δεκεμβρίου 2019) ήταν Έλληνας διεθνής ποδοσφαιριστής, ο οποίος αγωνιζόταν αρχικά ως μέσος και στη συνέχεια ως αμυντικός. Είναι από τους πρώτους ακραίους αμυντικούς των ελληνικών γηπέδων που, εκμεταλλευόμενος την ταχύτητά του, συνήθιζε να προωθείται και στην επίθεση (ρόλος αργότερα γνωστός ως φουλ-μπακ).
Νιου Τζέρσεϊ Αμέρικανς (ποδόσφαιρο)
Τίτλοι
ASL Leading Point Scorer
Ηλίας Ρωσίδης
Σε συλλογικό επίπεδο
Ξεκίνησε τον αθλητισμό σε πολύ μικρή ηλικία και εγγράφηκε στον Ολυμπιακό, όπου ασχολήθηκε αρχικά με τον στίβο και τους δρόμους ταχύτητας, τα 100, 200 και 400 μέτρα. Κάποια μέρα, όταν παρακολουθούσε τυχαία την προπόνηση του Ολυμπιακού, τραυματίστηκε ο Αριστείδης Λούβαρης, ο τερματοφύλακας και του ζήτησαν να τον αντικαταστήσει. Από εκείνη την ημέρα έμεινε στον Ολυμπιακό μέχρι το τέλος της καριέρας του.
Νιου Τζέρσεϊ Αμέρικανς (ποδόσφαιρο)
Τίτλοι
ASL All-Star Team
Ηλίας Ρωσίδης
Σε συλλογικό επίπεδο
Πρώτος του αγώνας ήταν το 1948 με τον Φωστήρα στο κύπελλο Ελλάδας. Συμμετείχε στον παρθενικό αγώνα ελληνικών ομάδων στις ευρωπαϊκές διοργανώσεις, όπου ο Ολυμπιακός βρέθηκε αντιμέτωπος με τη Μίλαν το 1959. Λόγω των πολλών τραυματισμών που είχε υποστεί, συνέχισε την καριέρα του στον Ολυμπιακό μέχρι το 1961 και κατόπιν αγωνίστηκε επίσης με επιτυχία σε ομάδες μικρότερων κατηγοριών, όπως Βύζας Μεγάρων, Αίας Σαλαμίνας, Τριγλία και Α.Ε. Χαλανδρίου.
Νιου Τζέρσεϊ Αμέρικανς (ποδόσφαιρο)
Πηγές
Κατηγορία:Νιου Τζέρσεϊ Αμέρικανς
Ηλίας Ρωσίδης
Στις εθνικές ομάδες
Με την εθνική Ελλάδας έχει 29 συμμετοχές (πρώτη το 1951 και αρχηγός της από το 1954), όντας πρώτος σε συμμετοχές την εποχή που αγωνίστηκε σε αυτή.
Τίτλοι
Με τον Ολυμπιακό έχει κατακτήσει:
Πηγές
Κατηγορία:Έλληνες αθλητές δρόμων ταχύτητας Κατηγορία:Έλληνες ποδοσφαιριστές Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Εθνικής Ελλάδος Ενόπλων Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Βύζαντα Μεγάρων Κατηγορία:Ποδοσφαιριστές Αίαντα Σαλαμίνας Κατηγορία:Προπονητές ποδοσφαίρου Ορφέα Αιγάλεω Κατηγορία:Αμυντικοί ποδοσφαιριστές Κατηγορία:Προπονητές ποδοσφαίρου Α.Ε. Ορχομενού Κατηγορία:Αθλητές στίβου ΟΣΦΠ Κατηγορία:Ποδοσφαιριστές στους Μεσογειακούς Αγώνες 1951
Βιγιαρρεάλ
Η Βιγιαρρεάλ (μοναδική επίσημη μορφή στα βαλενθιανικά: Vila-real) είναι πόλη της Ισπανίας, στη Βαλενθιανική Κονότητα με πληθυσμό 50.334 κατοίκων (2017). Αποτελεί την 14η μεγαλύτερη πόλη της περιφέρειας και τη 2η μεγαλύτερη της επαρχίας της Καστελιό μετά την πρωτεύουσα. Κύρια βιομηχανία της περιοχής της είναι τα κεραμικά καθώς οι μεγαλύτερες εταιρείες του τομέα στην Ισπανία (π.χ. PAMESA, Porcelanosa) είτε ιδρύθηκαν είτε έχουν την έδρα τους εκεί. Επίσης είναι γνωστή για την ομώνυμη ποδοσφαιρική ομάδα.
Ιδρύθηκε το 1274 από τον βασιλιά Ιάκωβο Α΄ της Αραγωνίας, εξ ου και το όνομά της, το οποίο σημαίνει «βασιλική πόλη» (villa=πόλη, real=βασιλικός).
Εξωτερικοί σύνδεσμοι
Κατηγορία:Πόλεις της Ισπανίας
2372 Προσκούριν
Ο Προσκούριν (Proskurin) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,6. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου αστρονόμου Βιτάλι Φιοντόροβιτς Προσκούριν (Виталий Фёдорович Проскурин).
Φυσικά χαρακτηριστικά
Η μέση διάμετρος του Προσκούριν εκτιμάται σε 22,77 χιλιόμετρα, ενώ το γεωμετρικό άλβεδό του είναι 0,078 ± 0,011.
Εξωτερικοί σύνδεσμοι-πηγές
Προσκουριν
Πιρίο Ηλείας
Το Πιρί ή Πίρι (επίσημα: το Πιρίον) είναι μικρός ημιορεινός οικισμός της Ηλείας και βρίσκεται κτισμένος σε υψόμετρο περίπου 135 μέτρων, σε κοντινή απόσταση νότια και ανατολικά του φράγματος Πηνειού και δυτικά των οχθών του Ηλειακού Λάδωνα. Βρίσκεται σε απόσταση περίπου 24 χιλιομέτρων βορειοανατολικά της πόλης της Αμαλιάδας, περίπου 28 χιλιόμετρα βορειοανατολικά του Πύργου και περίπου 73,5 χιλιόμετρα νοτιοδυτικά της Πάτρας (μέσω Πορτών). Ο πληθυσμός του, σύμφωνα με την απογραφή του 2011, είναι 2 μόνιμοι κάτοικοι.
Διοικητική εξέλιξη
Αναγνωρίστηκε ως οικισμός την 20η Απριλίου 1835 με την ονομασία Πυρί και υπήχθη στον τότε δήμο Εφύρας Αχαιοήλιδος ενώ με το ΦΕΚ 5Α της 8ης Μαρτίου 1841, και την κατάργηση του δήμου Εφύρας, υπήχθη στον τότε δήμο Πηνειίων. Με το ΦΕΚ της 8ης Δεκεμβρίου 1845 ο οικισμός καταργήθηκε ενώ επανασυστάθηκε με το ΦΕΚ 28Α της 8ης Φεβρουαρίου 1916, όταν και υπήχθη στην τότε Κοινότητα Δελιμπαλίου (μετέπειτα Εφύρας). Καταργήθηκε εκ νέου την 16η Οκτωβρίου 1940 και επανασυστάθηκε την 7η Απριλίου 1951 με τη σημερινή του ονομασία, όταν και υπήχθη εκ νέου στην Κοινότητα Εφύρας μέχρι την κατάργηση των κοινοτήτων και την επαναθέσπιση των δήμων σύμφωνα με το «Σχέδιο Καποδίστριας». Επί της διοικητικής μεταρρύθμισης «Καποδίστριας» αποτελούσε οικισμό του Δημοτικού διαμερίσματος Εφύρας του Δήμου Πηνείας. Σήμερα αποτελεί οικισμό της Τοπικής Κοινότητας Εφύρας του «καλλικρατικού» δήμου Ήλιδας.
Εξωτερικοί σύνδεσμοι
Κατηγορία:Χωριά του νομού Ηλείας Κατηγορία:Δήμος Ήλιδας Κατηγορία:Δήμος Πηνείας
Κόκκινο μαγείρεμα
thumb|right|250px|Κόκκινη μαγειρική [[χοιρινή κοιλιά|χοιρινής κοιλιάς σερβίρεται με πηχτή σιγοψημένη σάλτσα.]] Το κόκκινο μαγείρεμα ή άλλως η κόκκινη μαγειρική (red cooking), το οποίο επίσης ονομάζεται και Κινεζικό βρασμένο φαγητό, κοκκινιστό κατσαρόλας, κοκκινιστό σιγοψημένο στη γάστρα και στον αρωματισμό των αποθηκευμένων σε γυάλες κρεατικών ή ψαρικών τροφών, είναι μια Κινεζικού μαγειρέματος τακτική, η οποία προσδίδει ένα κόκκινο χρωματισμό, στα προετοιμασμένα φαγητά.
Υπάρχουν δυο τύποι κόκκινης μαγειρικής:
Κύπελλο Ελλάδας πετοσφαίρισης ανδρών 2004-2005
Το Κύπελλο Ελλάδας πετοσφαίρισης ανδρών για την περίοδο 2004-05 πραγματοποιήθηκε σε μορφή Φάιναλ–8, και έλαβε χώρα στο Ρέθυμνο 31 Μαρτίου με 3 Απριλίου του 2005. Στην τελική φάση έλαβαν μέρος οι ομάδες που κατέλαβαν τις 7 πρώτες θέσεις στην κανονική περίοδο του πρωταθλήματος καθώς και η οικοδέσποινα του θεσμού Ο.ΠΕ. Ρεθύμνου, που υποβιβάστηκε. Νικήτρια αναδείχτηκε η ομάδα του Ηρακλή Θεσσαλονίκης, ενώ Πολυτιμότερος Παίκτης (ΜVP) της διοργάνωσης αναδείχτηκε ο Μάριος Γκιούρδας.
Κόκκινο μαγείρεμα
Το κόκκινο μαγείρεμα, είναι δημοφιλές στο μεγαλύτερο μέρος της βόρειας, ανατολικής και νοτιοανατολικής Κίνας. Η ονομασία προέρχεται από το σκούρο κόκκινο-καφέ χρώμα των μαγειρευτών πιάτων και της σάλτσας του.
Κύπελλο Ελλάδας πετοσφαίρισης ανδρών 2004-2005
Προημιτελικοί
31 Μαρτίου 2005
Κόκκινο μαγείρεμα
thumb|right|250px|Μια σιγοβρασμένη σάλτσα στιφάδου από άκρα στιφάδο χοιρινού και [[μείγμα πέντε μπαχαρικών, δανειζόμενη από τις τεχνικές της κόκκινης μαγειρικής. Τηγανητά κρεμμύδια, πιπερόριζα και σκόρδο, που υποβλήθηκαν σε περαιτέρω σκούρεμα με αργό μαγείρεμα για 12 ώρες υπό την παρουσία του μίριν και αφήνεται να πήξει σε μια σάλτσα.]]
Κύπελλο Ελλάδας πετοσφαίρισης ανδρών 2004-2005
Ημιτελικοί
2 Απριλίου 2005
Κόκκινο μαγείρεμα
Τύποι
Η σάλτσα σόγιας (συνήθως ένα μείγμα από ανοιχτή και σκούρα σάλτσα σόγιας), πάστα φασολιών που έχει υποστεί ζύμωση, κόκκινο τόφου που έχει υποστεί ζύμωση ή καραμελωμένη ζάχαρη, συνήθως χρησιμοποιούνται, για να δώσουν μια ορεκτική κοκκινωπή καφέ χροιά και γεύση, στα στοιχεία που μαγειρεύονται. Ορισμένες φορές, προστίθεται χρωστικές τροφίμων, για ένα πιο έντονο κόκκινο. Τόσο το λου όσο και το χονγκσάο, είναι μορφές ψησίματος ή βρασίματος και χαρακτηρίζονται από τη χρήση της σάλτσας σόγιας, του Κινεζικού κρασιού από ρύζι (κρασί Σάοσινγκ, χουανγκτζίου κλπ.) και της καραμελωμένης ζάχαρης. Ολόκληρα καρυκεύματα (γλυκάνισο, μαύρο κάρδαμο (τσάογκουο), κασσία ή / και σπόροι μάραθου) ή μείγμα πέντε μπαχαρικών, είναι ζωτικής σημασίας στοιχεία σε αυτά τα πιάτα, αλλά χρησιμοποιούνται μετριοπαθώς, έτσι ώστε οι γεύσεις τους να μην ξεπερνούν τα κύρια συστατικά.
Κύπελλο Ελλάδας πετοσφαίρισης ανδρών 2004-2005
Τελικός
Ο τελικός διεξήχθη στις 3 Απριλίου 2005 στο Ρέθυμνο, στο Γυμναστήριο «Μελίνα Μερκούρη». Ο Ηρακλής επεκράτησε με 3−0 του Ολυμπιακού και κατέκτησε το 4ο κυπελλο στην ιστορία του.
Εξωτερικοί σύνδεσμοι - Πηγές
2004 2005 Κυπελλο Ελλαδας Πετοσφαιρισης Ανδρων 2004 2005 Κυπελλο Ελλαδας Πετοσφαιρισης Ανδρων 2004 2005
Κόκκινο μαγείρεμα
Τύποι
Τα κόκκινα μαγειρεμένα στιφάδα, μπορεί να είναι βαριά σε περιεκτικότητα κρέατος ή να περιέχουν μια ποικιλία από κρέατα, λαχανικά και βραστά αυγά. Τέτοια πιάτα, μπορεί να σερβιριστούν ζεστά ή κρύα και η σάλτσα ή το απόθεμα, συχνά επαναχρησιμοποιούνται ως κυρίως απόθεμα.
Σημειώσεις
<references group="Σημ." /> <references responsive="0" group="Παρ. Σημ." />
Καλαθοσφαίριση στους Θερινούς Ολυμπιακούς Αγώνες 1936
Το τουρνουά καλαθοσφαίρισης της 11ης Ολυμπιάδας έλαβε χώρα μεταξύ 7-14 Αυγούστου 1936 στο Βερολίνο, πρωτεύουσα του Γ' Ράιχ. Ήταν η πρώτη φορά, μετά από δύο τουρνουά επίδειξης (1904 και 1932), που το άθλημα εντασσόταν στο επίσημο ολυμπιακό πρόγραμμα (και αρχικά μόνο στην κατηγορία ανδρών).
Η διοργάνωση περιελάμβανε μόνο αγώνες νοκ-άουτ, οι νικητές των οποίων περνούσαν στον επόμενο γύρο, καθώς και ρεπεσάζ (αγώνες δεύτερης ευκαιρίας για τους ηττημένους) στο ξεκίνημα. Σημειωτέον ότι όλες οι αναμετρήσεις διεξάγονταν σε ανοικτά γήπεδα τέννις και αρκετές - μεταξύ των οποίων και ο τελικός - υπό βροχή! Νικήτριες αναδείχθηκαν τελικά οι ΗΠΑ, με δεύτερο τον Καναδά (σκορ μεταξύ τους στον τελικό 19-8) και τρίτο το Μεξικό.
Αποχωρήσεις
Δικαίωμα συμμετοχής είχαν είκοσι τρεις εθνικές ομάδες από την Ευρώπη, την Αμερική και την Ασία. Από αυτές, η δευτεραθλήτρια Ευρώπης του 1935 Ισπανία δε μετέβη καν στο Βερολίνο, ακολουθώντας την απόφαση της ισπανικής κυβέρνησης να μποϊκοτάρει τους «ναζιστικούς αγώνες» και να διοργανώσει δική της Λαϊκή Ολυμπιάδα στη Βαρκελώνη (που τελικώς όμως δεν πρόλαβε, διότι εκδηλώθηκε το πραξικόπημα του Φράνκο).
Η Ουγγαρία επίσης δεν κατέβηκε να αγωνιστεί, λόγω αδυναμίας να συγκροτήσει αξιόμαχη ομάδα. Ως αποτέλεσμα, από τις 23 εθνικές ομάδες έπαιξαν οι 21. Τέλος, το Περού εισήλθε κανονικά στη διοργάνωση, αποχώρησε όμως στα προημιτελικά, διαμαρτυρόμενο για διαιτητικά λάθη στο ποδοσφαιρικό τουρνουά.
Γύρος Α΄
(με κλήρωση)
Γύρος Β΄
(με κλήρωση)
Τελικοί γύροι
(με κλήρωση στη Φάση των 16, ακολούθως με προκαθορισμένες διασταυρώσεις)
Τελική κατάταξη
Κατηγορία:Καλαθοσφαίριση στους Ολυμπιακούς Αγώνες Κατηγορία:Θερινοί Ολυμπιακοί Αγώνες 1936
2373 Ίμμο
Ο Ίμμο (Immo) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,254. Ανακαλύφθηκε το 1929 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά του προς τιμή του συμπατριώτη του αστρονόμου Ίμμο Αππεντσέλλερ (Immo Appenzeller, γενν. 1940, η ονομασία δόθηκε πολύ μεταγενέστερα της ανακαλύψεως).
Φυσικά χαρακτηριστικά
Ο φασματικός τύπος του Ίμμο είναι S (λιθώδης). Τα υπόλοιπα φυσικά χαρακτηριστικά του είναι άγνωστα.
Εξωτερικοί σύνδεσμοι-πηγές
Ιμμο
Κατάλογος Ελλήνων παραολυμπιονικών
Ο Χαράλαμπος Ταϊγανίδης είναι ο πολυμεταλλιούχος της Ελλάδας σε Παραολυμπιακούς Αγώνες. Συνολικά έχει κατακτήσει 10 μετάλλια (4 χρυσά, 4 ασημένια, 2 χάλκινα) σε Αθήνα, Πεκίνο και Λονδίνο.